CELEX: 62010CN0387
Language: el
Date: 2010-08-02 00:00:00
Title: Υπόθεση C-387/10: Προσφυγή της 2ας Αυγούστου 2010 — Ευρωπαϊκή Επιτροπή κατά Δημοκρατίας της Αυστρίας

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/12
            
         Προσφυγή της 2ας Αυγούστου 2010 — Ευρωπαϊκή Επιτροπή κατά Δημοκρατίας της Αυστρίας
   (Υπόθεση C-387/10)
   ()
   2010/C 328/20
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: R. Lyal και W. Mölls)
   
      Καθής: Δημοκρατία της Αυστρίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να κρίνει ότι η Δημοκρατία της Αυστρίας, καθόσον εξέδωσε και διατήρησε σε ισχύ διατάξεις, βάσει των οποίων ως φορολογικοί εκπρόσωποι εταιριών επενδύσεων σε αμοιβαία κεφάλαια ή σε ακίνητα μπορούν να οριστούν μόνο ημεδαπά χρηματοπιστωτικά ιδρύματα ή ημεδαποί ορκωτοί λογιστές και φοροτεχνικοί, παρέβη τις υποχρεώσεις που υπέχει από το άρθρο 49 ΕΚ και το άρθρο 36 της Συμφωνίας ΕΟΧ.
            
         
               —
            
            
               να καταδικάσει τη Δημοκρατία της Αυστρίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Κατά την Επιτροπή, κανονιστικές διατάξεις σύμφωνα με τις οποίες ως φορολογικοί εκπρόσωποι εταιριών επενδύσεων σε αμοιβαία κεφάλαια ή σε ακίνητα μπορούν να οριστούν μόνο ημεδαπά χρηματοπιστωτικά ιδρύματα ή ημεδαποί ορκωτοί λογιστές και φοροτεχνικοί ισοδυναμούν με επιβολή υποχρεώσεως εγκαταστάσεως στην ημεδαπή, πράγμα που συνιστά περιορισμό της ελεύθερης παροχής των υπηρεσιών.
   Αντιθέτως προς την άποψη της Δημοκρατίας της Αυστρίας, οι επίμαχες διατάξεις δεν είναι κατάλληλες ούτε να βελτιώσουν την ποιότητα της φορολογικής εκπροσώπησης ούτε να προασπίσουν τα συμφέροντα των επενδυτών και των φορολογικών αρχών όσον αφορά την ομαλή εκπλήρωση των φορολογικών υποχρεώσεων. Κατά συνέπεια, δεν μπορεί να δικαιολογηθεί περιορισμός της ελεύθερης παροχής των υπηρεσιών.